Návrh rozhodnutia Európskeho Parlamentu a Rady o mobilizácii Fondu solidarity EÚ v súlade s bodom 3 Medziinštitucionálnej dohody zo 7. novembra 2002 medzi Európskym parlamentom, Radou a Komisiou o financovaní Fondu solidarity Európskej únie, ktorou sa dopĺňa Medziinštitucionálna dohoda zo 6. mája 1999 o rozpočtovej disciplíne a zlepšení rozpočtového postupu /* KOM/2006/0114 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 10.3.2006 KOM(2006) 114 v konečnom znení Návrh ROZHODNUTIA EURÓPSKEHO PARLAMENTU A RADY o mobilizácii Fondu solidarity EÚ v súlade s bodom 3 Medziinštitucionálnej dohody zo 7. novembra 2002 medzi Európskym parlamentom, Radou a Komisiou o financovaní Fondu solidarity Európskej únie, ktorou sa dopĺňa Medziinštitucionálna dohoda zo 6. mája 1999 o rozpočtovej disciplíne a zlepšení rozpočtového postupu (predložený Komisiou) ODÔVODNENIE Medziinštitucionálna dohoda zo 7. novembra 2002[1] umožňuje mobilizáciu Fondu solidarity Európskej únie prostredníctvom mechanizmu flexibility v rámci ročného stropu vo výške 1 miliardy EUR mimo rámca príslušných výdavkových kapitol finančného výhľadu. Podrobné informácie o podmienkach oprávnenosti na finančné prostriedky z fondu sú uvedené v nariadení Rady (ES) č. 2012/2002[2]. Na základe žiadostí o finančnú pomoc z fondu, ktoré predložili Bulharsko, Rumunsko a Rakúsko v súvislosti s rozsiahlymi povodňami, ktorými boli tieto krajiny postihnuté v období od apríla do augusta 2005, sú celkové odhady spôsobených škôd takéto: Priame škody (v eurách) | Bulharsko: povodne v máji 2005 | 222 279 548 | Bulharsko: povodne v auguste 2005 | 237 446 248 | Rumunsko: povodne v apríli/máji 2005 | 489 529 837 | Rumunsko: povodne v júli/auguste 2005 | 1 049 681 003 | Rakúsko: povodne v auguste 2005 | 591 943 573 | Celkovo | 2 590 880 209 | Na základe posúdenia týchto žiadostí[3] a pri zohľadnení maximálne možnej finančnej podpory z fondu, ako aj rozsahu prerozdeľovania rozpočtových prostriedkov v rámci výdavkovej kapitoly, v ktorej sú potrebné dodatočné výdavky, Komisia navrhuje mobilizáciu Fondu solidarity Európskej únie v celkovej výške 106 357 627 EUR, ktorá sa má prideliť v rámci výdavkovej kapitoly 3 finančného výhľadu. Komisia predloží opravný rozpočet (OR) s cieľom zahrnúť do rozpočtu na rok 2006 osobitné viazané a platobné rozpočtové prostriedky rozdelené podľa krajín prijímajúcich finančnú pomoc, ako to stanovuje bod 4 Medziinštitucionálnej dohody zo 7. novembra 2002. Návrh ROZHODNUTIA EURÓPSKEHO PARLAMENTU A RADY o mobilizácii Fondu solidarity EÚ v súlade s bodom 3 Medziinštitucionálnej dohody zo 7. novembra 2002 medzi Európskym parlamentom, Radou a Komisiou o financovaní Fondu solidarity Európskej únie, ktorou sa dopĺňa Medziinštitucionálna dohoda zo 6. mája 1999 o rozpočtovej disciplíne a zlepšení rozpočtového postupu EURÓPSKY PARLAMENT A RADA EURÓPSKEJ ÚNIE, so zreteľom na Medziinštitucionálnu dohodu zo 7. novembra 2002 medzi Európskym parlamentom, Radou a Komisiou o financovaní Fondu solidarity Európskej únie, ktorou sa dopĺňa Medziinštitucionálna dohoda zo 6. mája 1999 o rozpočtovej disciplíne a zlepšení rozpočtového postupu[4], najmä na jej bod 3, so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie[5], so zreteľom na návrh Komisie[6], keďže: (1) Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľstvom regiónov postihnutých prírodnými katastrofami. (2) Medziinštitucionálna dohoda zo 7. novembra 2002 umožňuje mobilizáciu Fondu v rámci ročného stropu vo výške 1 miliardy EUR. (3) Nariadenie (ES) č. 2012/2002 obsahuje ustanovenia, podľa ktorých je možné Fond mobilizovať. (4) Bulharsko, Rumunsko a Rakúsko predložili žiadosti o mobilizáciu fondu v súvislosti s piatimi prírodnými katastrofami spôsobenými povodňami. ROZHODLI TAKTO: Článok 1 Pre všeobecný rozpočet Európskej únie na rozpočtový rok 2006 sa mobilizuje Fond solidarity Európskej únie s cieľom poskytnúť prostriedky vo výške 106 357 627 EUR vo viazaných a platobných rozpočtových prostriedkoch. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament za Radu predseda predseda [1] Ú. v. ES L 283, 20.11.2002, s. 1. [2] Ú. v. ES L 311, 14.11.2002, s. 3. [3] Oznámenie Komisii o dvoch žiadostiach o mobilizáciu Fondu solidarity Európskej únie, ktoré predložilo Bulharsko v súvislosti s rozsiahlymi povodňami v máji a auguste 2005 a oznámenie Komisii o troch žiadostiach o mobilizáciu Fondu solidarity Európskej únie, ktoré predložili Rumunsko a Rakúsko v súvislosti s rozsiahlymi povodňami v apríli/máji a júli/auguste 2005 a ktoré obsahuje analýzu týchto žiadostí vykonanú Komisiou. [4] Ú. v. ES L 172, 18.6.1999, s. 1. [5] Ú. v. ES L 311, 14.11.2002, s. 3. [6] Ú. v. EÚ C […], […], s. […].